|  |  |
| --- | --- |
|  | **Arholiad Mynediad**  **Mawrth 2022** |
| **Y GYFRAITH**  Amser: 1.5 awr (90 munud)  **Atebwch DRI chwestiwn**   * Un cwestiwn o Adran A * Y cwestiwn gorfodol yn Adran B * Y cwestiwn gorfodol yn Adran C   Mae Adran A yn werth 40 marc  ⁠Mae Adran B yn werth 30 marc  ⁠Mae Adran C yn werth 30 marc | |

**ADRAN A - 40 Marc**

**Atebwch un o'r cwestiynau canlynol:**

1. Trafodwch y rhan sydd gan y gyfraith yn **un** o’r meysydd canlynol. Esboniwch pam y gallai hynny fod yn ddadleuol. Trafodwch sut ac i ba raddau y gallai'r gyfraith gyfrannu at ddatrys y problemau yn y maes:
2. Deallusrwydd Artiffisial
3. Cynhesu byd-eang
4. Bwlio
5. Cyffuriau adloniant
6. Yn eich barn chi, i ba raddau y dylai cyfiawnder ddylanwadu ar y gyfraith?
7. Disgrifiwch dair rhinwedd y byddem yn chwilio amdanynt mewn barnwr. Yn eich barn chi, pa swyddogaeth sydd i’r farnwriaeth yn ein cyfundrefn gyfreithiol?

Trosodd…

⁠**ADRAN B - 30 MARC**

Drafftiwyd deddf yn ymwneud â rheoli parc cyhoeddus. Mae’n dweud, yn syml, “Gwaherddir cerbydau o bob math ar y tiroedd hyn.” Chi yw'r barnwr sy'n gorfod dod i benderfyniad yn achosion yr unigolion canlynol:

a) Llanc yn ei arddegau sy’n sglefr-fyrddio mewn i’r parc

b) Parafeddyg sy’n gyrru ei ambiwlans i mewn i’r parc i achub unigolyn sydd newydd gael trawiad ar y galon

c) Dyn sy’n defnyddio ei sgwter symudedd

Yn eich barn chi, pa rai o’r unigolion hyn sy’n euog, os oes un o gwbl? Esboniwch eich rhesymeg ym mhob achos.

**ADRAN C - 30 MARC**

‘Mae oedran cyfrifoldeb troseddol yn cyfeirio at yr oed ieuengaf y gall plant gael eu herlyn a’u cosbi am drosedd gan y gyfraith. Y Deyrnas Gyfunol sydd â’r oedran ieuengaf yn Ewrop am gyfrifoldeb troseddol, a chyda’r ieuengaf yn y byd. Mae penderfynu ar ba oedran y dylid gosod y ffin yn fater dyrys a dadleuol ac mae wedi amrywio dros amser ac ar draws awdurdodaethau. Yng Nghymru, Gogledd Iwerddon a Lloegr 10 mlwydd oed yw oedran cyfrifoldeb troseddol ar hyn o bryd.’ P Brown, ‘Reviewing the age of criminal responsibility’ *Criminal Law Review,* 2018: 904-909.

Cyflwynwch ddwy ddadl o blaid codi’r oedran cyfrifoldeb troseddol isaf yng Nghymru a Lloegr, a dwy ddadl yn erbyn hynny, sef cadw’r oedran fel y mae ar hyn o bryd.